**Uzziņa par tiesību akta projektu Vadības komitejas sēdei**

*13.01.2020*

|  |  |  |
| --- | --- | --- |
| № | Sniedzamā informācija | Informācija par projektu |
|  | Likumprojekts “Vērtspapīrošanas un segto obligāciju likums”. | |
|  | Projekta izstrādes nepieciešamības pamatojums | Likumprojekta “Vērtspapīrošanas un segto obligāciju likums” izstrādes mērķis ir izveidot vērtspapīrošanas un segto obligāciju tiesisko ietvaru Latvijā, lai nodrošinātu:  1. Artura Krišjāņa Kariņa vadītā Ministru kabineta Deklarācijas iecerēto darbību valdības rīcības plāna īstenošanas 17.1 un 27.3. pasākuma īstenošanu;  2. Eiropas Parlamenta un Padomes 2019.gada 27.novembra Direktīvas 2019/2162 par segto obligāciju emisiju un segto obligāciju publisko uzraudzību un ar ko groza Direktīvas 2009/65/EK un 2014/59/ES prasību (turpmāk – Direktīva 2019/2162) pārņemšanu;  3. Finanšu sektora attīstības plāna 2017.-2019.gadam 3.2.3.uzdevuma izpildi. |
|  | Vadības darba plāna uzdevuma numurs un tā izpildes termiņš (ja nepieciešams) | 2019-DP-05-17/53. |
|  | Projekta īss saturs | Likumprojektā tiks paredzēts:  A daļā:   * vispārīgie noteikumi, kas ietvers likuma mērķi un likumā ietverto terminu definīcijas, kā arī ieguldītāju aizsardzības noteikumus attiecībā uz vērtspapīrošanas un segto obligāciju emisijas prasībām; * mērķsabiedrību izveidi un darbību, to lomu un funkcijas vērtspapīrošanas un segto obligāciju emisijas gadījumos, to reorganizācijas un likvidācijas regulējumu, kā arī maksātnespējas kārtību.   B daļā:   * tiks noteikti vērtspapīrošanas vispārīgie noteikumi, t.sk. izmantoto seguma aktīvu iegāde un atsavināšana; * aprakstīta vērtspapīrošanas riska vadība; * noteiktas vērtspapīrošanas ieguldītāju un priviliģēto kreditoru tiesības; * ietverts regulējumu par ieguldītāju un priviliģēto kreditoru pilnvarnieku, kas pārstāv investoru un priviliģēto kreditoru tiesības, tai skaitā, nosakot kārtību kā tiek noteikta pilnvarnieka iecelšanas kārtība, funkcijas, atbildība, nomaiņa un citi jautājumi.   C daļā:   * noteikts segto obligāciju regulējums; * segto obligāciju reģistrācijas process FKTK un priekšnosacījumi segto obligāciju programmas iekļaušanai segto obligāciju reģistrā, kā arī tiesības un atbilstošie apstākļi, lai atteiktu reģistrāciju; * emitenta pienākumi un informācijas sniegšanas prasības; * seguma porfeļa uzrauga darbība, uzrauga apstiprināšana, funkcijas un tiesības saņemt informāciju; * emitenta un obligāciju iestādes divējāda regresa un maksātnespējas vai noregulējuma mehānisms; * noteikta seguma aktīvu nošķiršana no pārējiem kredītiestādes aktīviem, kas tiek īstenota nododot seguma akīvu īpašumtiesības obligāciju iestādei; * seguma atkīvu saglabāšana un adminstrēšana emitenta likvdiācijas un restrukturizācijas gadījum; * speciālā administratora iecelšanas kārtību, tā tiesības un pienākumus, sadarbību ar obligāciju iestādi un atalgojumu; * sadarbību starp emitenta maksātnespējas administratoru un seguma porfeļa speciālo administratoru maksātnespējas un restrukturizācijas situācijās; * segto obligāciju uzraudzību, un kompetentās iestādes pilnvaras; * administratīvos sodus un citus administratīvos pasākumus.   D daļā:  Baltijas segto obligāciju ietvars tiek veidots harmonizējot nacionālo normatīvo regulējumu starp trim valstīm, saskaņojot būtiskākos elementus, lai būtu iespējams seguma portfelī apvienot banku aktīvus no trim valstīm.  Vienlaikus ar likumprojektu “Vērtspapīrošanas un segto obligāciju likums” ir paredzēts:   * atcelt Hipotekāro ķīlu zīmju likumu; * izstrādāt nepieciešamos precizējumus vairākos likumos kā, piemēram, Kredītiestāžu likumā, Civillikumā, Civilprocesa likumā, Zemesgrāmatu likumā, Finanšu nodrošinājuma likumā, Kredītiestāžu un ieguldījumu brokeru sabiedrību darbības atjaunošanas un noregulējuma likumā, Komerclikumā, Komercķīlu likumā un Uzņēmuma ienākuma nodokļa likumā. |
|  | Iespējamie risinājuma varianti (ja nepieciešams) | Nav citi risinājumi. |
|  | Par projektu nosakāmā atbildīgā amatpersona | Finanšu ministrijas Finanšu tirgus politikas departamenta direktore Aija Zitcere |
|  | Nosakāmais projekta sagatavotājs (ja nepieciešams) | Finanšu ministrijas Finanšu tirgus politikas departamenta Kapitāla tirgus un apdrošināšanas politikas nodaļas vecākais eksperts Imants Tiesnieks. |
|  | Darba grupas vadītājs un iespējamais sastāvs (ja nepieciešams) | Ir izveidota ekspertu darba grupa, kurā piedalās pārstāvji no Tieslietu ministrijas, Finanšu un kapitāla tirgus komisijas, Latvijas Bankas un Latvijas Finanšu nozares asociācijas. Darba grupas vadītāja – Aija Zitcere. |
|  | Sabiedrības līdzdalība | Uzziņa tiks publicēta Finanšu ministrijas tīmekļa vietnē sadaļā “Sabiedrības līdzdalība” un sabiedrība viedokļus var sniegt līdz 27.janvārim. Sabiedrības pārstāvji varēs līdzdarboties likumprojekta izstrādē, sniedzot atzinumu par to pēc izsludināšanas Valsts sekretāru sanāksmē. |
|  | Ministrijas struktūrvienības un padotības iestādēm ar kurām projekts jāsaskaņo | Finanšu ministrijas Juridiskais departaments, Grāmatvedības un revīzijas politikas departaments, Nodokļu administrēšanas un sabiedrības interešu politiku departaments un Tiešo nodokļu departaments. |
|  | Saskaņošanas termiņš | Nosūtīt iekšējai saskaņošanai: 01.06.2020.  Saskaņošanas termiņš: 15.06.2020. |
|  | Prognozējamā projekta finansiālā ietekme uz valsts budžetu | Projektā noteiktais regulējums neradīs ietekmi uz valsts budžetu. |
|  | Tiesību akta pieņemšanas kalendārais plāns | Izsludināt VSS līdz: 23.07.2020.  Iesniegt MK līdz: 18.12.2020. |
|  | Uzziņas sagatavotāja | Finanšu ministrijas Finanšu tirgus politikas departamenta Kapitāla tirgus un apdrošināšanas politikas nodaļas vecākais eksperts Imants Tiesnieks  Tālrunis, e-pasts: 67095667, Imants.Tiesnieks@fm.gov.lv |
|  | | |

Uzziņu iesniedza: Finanšu ministrijas Finanšu tirgus politikas departamenta Kapitāla tirgus un apdrošināšanas politikas nodaļas vecākais eksperts Imants Tiesnieks (tālrunis, e-pasts: 67095667, Imants.Tiesnieks@fm.gov.lv)

Uzziņa iesniegta: 06.01.2020.